Euroopan parlamentin päätöslauselma Guantanamosta



Virallinen lehti nro 290 E , 29/11/2006 s. 0423 - 0423



P6_TA(2006)0070 Guantanamo Euroopan parlamentin päätöslauselma Guantanamosta Euroopan parlamentti, joka - ottaa huomioon aiemmat päätöslauselmansa Guantanamon vankien oikeudesta oikeudenmukaiseen oikeudenkäyntiin ja erityisesti 7. helmikuuta 2002 Guantanamon vankien pidätysolosuhteista antamansa päätöslauselman [1] sekä neuvostolle 10. maaliskuuta 2004 Guantanamon vankien oikeudesta oikeudenmukaiseen oikeudenkäyntiin antamansa suosituksen [2], - ottaa huomioon 28. huhtikuuta 2005 maailman ihmisoikeustilanteesta antamansa päätöslauselman [3], - ottaa huomioon 18. tammikuuta 2006 Afganistanista antamansa päätöslauselman [4], - ottaa huomioon kidutuksen ja muun julman, epäinhimillisen tai halventavan kohtelun tai rangaistuksen vastaisen yleissopimuksen, jonka YK:n yleiskokous hyväksyi 10. joulukuuta 1984, - ottaa huomioon kidutuksen ja kuolemantuomion torjuntaa sekä ihmisoikeusvuoropuhelua kolmansien maiden kanssa koskevat Euroopan unionin suuntaviivat, jotka hyväksyttiin vuonna 2001, - ottaa huomioon, että presidentti Bush allekirjoitti 30. joulukuuta 2005 puolustusmenojen valtuutusta koskevan lain, johon sisältyi McCainin tarkistus, jossa kielletään kidutuksen käyttö, sekä Graham-Levinin tarkistus, jossa todetaan - valkoisen talon tulkinnan ("allekirjoituslausuman") mukaan - että Guantanamossa säilytettävillä ulkomaalaisilla ei ole oikeutta habeas corpus -tapaustensa käsittelyyn Yhdysvaltojen siviilituomioistuimissa, - ottaa huomioon Yhdysvaltojen uuden lain, Army Regulation 190-55, jonka on määrä tulla voimaan 17. helmikuuta 2006 ja jonka myötä sotaoikeudessa kuolemantuomion saaneita vankeja voidaan teloittaa kaikissa pidätyskeskuksissa, Guantanamo mukaan luettuna, - ottaa huomioon YK:n ihmisoikeustoimikunnan viiden asiantuntijan laatiman raportin Guantanamo Bayn pidätyskeskuksesta, - ottaa huomioon Saksan liittokanslerin äskettäin esittämän kehotuksen sulkea Guantanamo Bayn pidätyskeskus, - ottaa huomioon työjärjestyksen 115 artiklan 5 kohdan; 1. kehottaa Yhdysvaltojen hallitusta sulkemaan Guantanamo Bayn pidätyskeskuksen, ja vaatii kohtelemaan kaikkia vankeja kansainvälisen humanitaarisen oikeuden mukaisesti ja järjestämään heille viipymättä oikeudenkäynnin oikeudenmukaisessa ja avoimessa oikeuskäsittelyssä toimivaltaisessa, riippumattomassa ja puolueettomassa oikeusistuimessa; 2. tuomitsee kidutuksen ja pahoinpitelyn kaikissa muodoissaan ja toistaa, että on noudatettava kansainvälistä oikeutta; 3. korostaa, että nykypäivän terrorismi ja erityisesti demokratioita ja niiden kansoja vastaan suunnattu maailmanlaajuinen terrorismi on uhka perusoikeuksille ja perustaville ihmisoikeuksille yhteiskunnassamme; 4. toistaa jälleen, että terrorismin torjuntaa, joka on yksi EU:n ensisijaisista painopistealueista ja tärkeä osa sen ulkoisia toimia, voidaan harjoittaa menestyksellisesti vain jos ihmisoikeuksia ja kansalaisvapauksia kunnioitetaan täysimääräisesti; 5. kehottaa puhemiestä välittämään tämän päätöslauselman neuvostolle, komissiolle, yhteisen ulkoja turvallisuuspolitiikan korkealle edustajalle, jäsenvaltioiden parlamenteille, Yhdistyneiden kansakuntien pääsihteerille sekä Amerikan yhdysvaltojen presidentille ja kongressille. [1] EYVL C 284 E, 21.11.2002, s. 353. [2] EUVL C 102 E, 28.4.2004, s. 640. [3] Hyväksytyt tekstit, P6_TA(2005)0150. [4] Hyväksytyt tekstit, P6_TA(2006)0017. --------------------------------------------------